पाएं अपने शहर की ताज़ा ख़बरें और फ्री ई-पेपरडाउनलोड करें
जिले के अंचलों में भी पैर पसार रहे कोरोना संक्रमण की प्राथमिक स्तर पर रोकथाम के लिए डोर टू डोर सर्वे करवाया गया। इस सर्वे में जिन लोगों में सर्दी-खांसी, बुखार व सांस लेने में दिक्कत सहित कोरोना के अन्य लक्षण पाए गए हैं उन्हें घरों पर ही मेडिकल किट मुहैया करवाई गई है। इनके अलावा कोरोना पॉजिटिव व होम आइसोलेशन में रहकर इलाज ले रहे लोगों को भी यह किट उपलब्ध करवाई जा रही है।
जिला पंचायत सीईओ अंकित अस्थाना ने बताया कि अब 6757 लोगों को मेडिकल किट मुहैया करवाई गई है। इसका सेवन संबंधित मेडिकल टीम के मार्गदर्शन व उनके बताए अनुसार करता है। बाकायदा इन लोगों की रोज सुबह-शाम मॉनिटरिंग भी की जाती है। पूछा जाता है कि वे दवाई ले रहे या नहीं, उन्हें आराम है या नहीं, कोई और तकलीफ ताे नहीं आदि।
1 लाख 69 हजार 852 मरीजों तक पहुंची किट
इधर प्रदेशभर में होम आइसोलेट कोरोना मरीजों को मेडिकल किट का वितरण जारी है। नगरीय विकास एवं आवास मंत्री भूपेंद्र सिंह ने बताया है कि अभी तक 52 जिलों में 1 लाख 69 हजार 852 मेडिकल किट वितरित की जा चुकी हैं। 18 अप्रैल से 3 मई के बीच नगरीय क्षेत्रों में फीवर क्लीनिक व होम डिलीवरी के जरिए मेडिकल किट कोविड मरीजों को उपलब्ध करवाई गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn